**Doložka finančných, ekonomických, environmentálnych vplyvov**

**a vplyvov na zamestnanosť**

**1. Dopad na verejné financie**

 Podľa „Návrhu na úpravu podmienok odmeňovania zamestnancov v sektore verejnej správy“, ktorý vypracovalo Ministerstvo financií Slovenskej republiky, sa navrhuje zvýšiť objem finančných prostriedkov na služobný príjem príslušníka Hasičského a záchranného zboru v sume 192 304 tis. Sk, z čoho odvody do poisťovní predstavujú 49 804 tis. Sk, teda na mzdové prostriedky ostáva 142 500 tis. Sk, ktoré sa navrhuje rozdeliť takto (prepočítané na plánované početné stavy 4 030 príslušníkov Hasičského a záchranného zboru v roku 2005):

46 000 tis. Sk na navrhované zvýšenie hodnostného príplatku podľa 16. bodu návrhu zákona,

4 000 tis. Sk na navrhované zvýšenie príplatku za štátnu službu v sťaženom a zdraviu škodlivom prostredí a na miestach s ohrozením života a zdravia uvedené v 17. až 22. bode návrhu zákona,

11 610 tis. Sk predstavuje nárast príplatkov, ktoré sa vypočítavajú (okrem iného) aj z hodnostného príplatku príslušníka Hasičského a záchranného zboru (t. j. príplatok za štátnu službu v sobotu a nedeľu, príplatok za štátnu službu vo sviatok, príplatok za štátnu službu v noci, príplatok za štátnu službu nadčas, náhrada za pohotovosť a náhrada za služobnú pohotovosť),

80 890 tis. Sk sa navrhuje ponechať na zvýšenie niektorých iných zložiek služobného príjmu príslušníka Hasičského a záchranného zboru, z dôvodu ktorých však nie je potrebné novelizovať zákon č. 315/2001 Z. z. v znení neskorších predpisov (napríklad príplatok za zmennosť, osobný príplatok, odmena).

Návrh zákona a jeho dopad na výdavkovú časť štátneho rozpočtu bol prerokovaný s Ministerstvom financií Slovenskej republiky, ktorého súhlasné stanovisko je priložené v prílohe.

2. Dopad na zamestnanosť

 Navrhovaná zmena nemá negatívny dopad na zníženie počtu funkčných miest v Hasičskom a záchrannom zbore.

Návrh zákona nemá vplyv na ostatné položky uvedené v nadpise tejto časti predkladaného materiálu.